**Sajtóközlemény**

**Cím:** Bátorliget település belterületi vízrendezése I. ütem

**2019/október/31**

TOP-2.1.3-15-SB1-2016-00027 azonosítószámú projekt célja Bátorliget Község belterületein keletkezett csapadékvizek biztonságos, károkozás nélküli elvezetése.

A projekt címe: Bátorliget település belterületi vízrendezése I. ütem

A beruházást teljes egészében a Széchenyi 2020 Terület- és Településfejlesztési Operatív Program

támogatása fedezte. A projekt összköltsége: 99,99 millió forint, mely vissza nem térítendő támogatásnak minősül.

A 99,99 millió forint európiai uniós támogatás segítségével összesen tizenhét csatornaszakaszon oldódott meg a vízelvezetés.

A projekt keretében a meglévő földmedrű szikkasztó árkok, valamint a betonlapos árkok és folyókák korszerű elemekkel burkolt árkokká épültek.

A csatornák vízgyűjtő területének lehatárolásánál a családi házas beépítettség lett figyelembe véve. A településen jellemzően nagyobb területű kertek találhatóak, ahonnan a lehulló csapadékvíz zöme nem jut el a levezető árokba, hanem elszikkad. Az utcákban kialakult lejtés irányát és nagyságát figyelembe véve lett meghatározva az egyes csatornák vízgyűjtő területe. A település sajátossága, hogy az utcák szintje ki van emelve, és ehhez képest a kertek mélyebben fekszenek. Ennek megfelelően a lehulló csapadékvíz csatornába való eljutásának távolsága maximum 15-30 m-ben lett meghatározva lejtő irányban, míg ellenesés esetén maximum 5 m széles sáv, illetve a tetőfelületekről összegyülekező és kivitelezésre kerülő területek lettek figyelembe véve. A fejlesztés eredményeként a vízelvezető árkok burkolata a könnyen beépíthető és tisztítható SW MCS30 ÉS MCS40-es elemekből lettek megtervezve.

A tervezett fejlesztés mind gazdasági, mind környezeti igényeket figyelembe véve indokolt volt.

A projekt megvalósításának kezdő dátuma: 2018. április 19. napja

A projekt kivitelezésének záró dátuma: 2019. május 15. napja

A beruházás a Terület- és Településfejlesztési Operatív Program keretén belül TOP-2.1.3-15 „Települési környezetvédelmi infrastruktúra fejlesztése” című európai uniós pályázat keretében valósult meg.

A projektről bővebb információ a batorliget@freemail.hu e-mail címen kérhető

**További információ kérhető:**

Bagi Zsolt sajtóreferens

Anoment Trade Kft.

4031 Debrecen, Egressy Béni tér 2. 1/1.

bagi.zsolt@anoment.hu